
Жария түрде пайдалану
ЛИЦЕНЗИЯЛЫҚ ШАРТ №

жарияланған музыкалық шығармаларды, фонограммаларды және орындауларды пайдаланғаны үшін құқық беру және сыйақы төлеу туралы
Алматы қ. « » _______2026 ж.

Бұдан әрі «Ұйым» деп аталатын, Жарғы негізінде әрекет ететін ____________ тұлғасындағы «Аманат» авторлық және сабақтас құқықтарды қорғау жөніндегі коммерциялық емес ұйымы» жеке мекемесі, бір тараптан, және

Бұдан әрі «Пайдаланушы» деп аталатын, _________ негізінде әрекет ететін _________ тұлғасындағы « » ЖШС/ЖК, екінші тараптан, бірлесіп «Тараптар» деп аталатындар, төмендегі жайттарды ескере отырып:

«Ұйым» – ҚР уәкілетті органы берген тиісті аккредиттеулері бар, сондай-ақ Қазақстан Республикасының 1996 жылғы 10 маусымдағы № 6-I «Авторлық құқық және сабақтас құқықтар туралы» Заңының (бұдан әрі – «Заң») 44-бабына сәйкес, қазақстандық авторлардың және олардың құқықтық мирасқорларының, шетелдік авторлардың және құқық иеленушілердің құқықтарын басқаруды шетелдік авторлық-құқықтық ұйымдармен жасалған шарттарға сәйкес жүзеге асыруға тиісінше уәкілеттік берілген тұлға;

Осы Лицензиялық шарттың мәтінінде пайдаланылатын терминдер мынадай мағынаға ие:

«Зияткерлік меншік объектілері» / ЗМО – Заңға сәйкес мүліктік құқықтарды жүзеге асыру деп танылатын, коммерциялық мақсатта жарияланған, мәтіні бар немесе мәтіні жоқ, бірге жарияланған музыкалық шығармалар, олардың орындалуы мен фонограммалары, соның ішінде Ұйымның Репертуары;

«Құқық иеленушілер» – музыкалық шығармалардың авторлары, фонограммаларды шығарушылар, орындаулары фонограммаларға жазылған орындаушылар, сондай-ақ ЗМО-ны пайдаланғаны үшін сыйақы алу құқығы Қазақстан Республикасының заңнамасында көзделген мәмілелер, мұрагерлік немесе әмбебап құқықтық мирасқорлық негізінде өздеріне тиесілі өзге де тұлғалар;

«Ұйымның репертуары» – Ұйым Құқық иеленушілермен жасалған шарттар негізінде құқықтарын ұжымдық басқаруды жүзеге асыратын ЗМО жиынтығы, олар туралы мәліметтер жалпыға қолжетімді ақпараттық жүйеде – Ұйымның www.kazamanat.kz интернет-сайтында орналастырылған;

«Жария түрде орындау» – отбасы мүшелері болып табылмайтын тұлғалар қатысатын немесе қатыса алатын орындарда техникалық құралдардың көмегімен немесе тікелей орындау арқылы ЗМО-ны мәнерлеп оқу, ойнау, билеу немесе кез келген өзге тәсілмен орындау;

«Сыйақы» – Заңға сәйкес Пайдаланушының ЗМО-ны Жария түрде орындағаны үшін Құқық иеленушілердің пайдасына төлеуіне жататын, жарияланған музыкалық шығармаларды (мәтіні бар немесе мәтіні жоқ) пайдаланғаны үшін авторлық сыйақының және орындаулар мен фонограммаларды пайдаланғаны үшін сыйақының жиынтығы;

«Есеп» – Пайдаланушы Шартқа № 2 қосымшаның нысаны бойынша ресімдейтін және осы Шарттың шарттары бойынша пайдаланылған Ұйым Репертуарындағы ЗМО туралы, сондай-ақ осы Шарттың шарттары бойынша төленуге тиіс Сыйақы сомасы туралы мәліметтерді қамтитын, Ұйымға ұсынылатын есеп;

«Объект (объектілер)» – Пайдаланушыға меншік, жалға алу немесе өзге де заттай не міндеттемелік құқықпен тиесілі және оның аумағында Пайдаланушы Жария түрде орындауды ұйымдастыратын немесе жүзеге асыратын жылжымалы немесе жылжымайтын мүлік объектісі (объектілері), соның ішінде жер учаскесі (кадастрлық есепте бар-жоғына қарамастан), немесе Пайдаланушыға тиесілі емес, бірақ онда Пайдаланушы ЗМО-ны Жария түрде орындауды ұйымдастыратын Объект;

«Объектінің (объектілердің) параметрлері» – Тараптар Шартқа № 1 қосымшада келіскен, Сыйақы мөлшерін анықтау кезінде Тараптар негізге алатын Объектіні (объектілерді) сипаттайтын деректер;

«Есептік кезең» – осы Шарттың мақсаттары үшін есепті кезең деп күнтізбелік тоқсан түсініледі;

«Уәкілетті өкіл» – сенімхат негізінде өз атынан әрекет ететін Тараптардың бірінің өкілі болып табылатын жеке тұлға,

мына төмендегілер туралы 2026 жылғы «___» _________ жарияланған музыкалық шығармаларды, фонограммаларды және орындауларды пайдаланғаны үшін құқық беру және сыйақы төлеу туралы осы № ___ Лицензиялық шартты (жоғарыда, бұдан әрі және мәтін бойынша – «Шарт») жасасты.

1. ШАРТТЫҢ МӘНІ

1.1. Ұйым Пайдаланушыға Ұйымның Репертуарын пайдалану құқығын береді және Шартқа № 1 қосымшада көрсетілген Объектінің (Объектілердің) аумағында техникалық құралдардың көмегімен коммерциялық мақсатта жарияланған ЗМО-ны фонограмма шығарушылардың және орындаушылардың келісімінсіз пайдаланғаны үшін сыйақыны, авторлық құқық иеленушілер үшін сыйақыны жинайды және Ұйым Репертуарын Жария түрде орындағаны үшін Сыйақы жинайды. Пайдаланушы осы Шарттың шарттарына сәйкес Ұйымға ЗМО пайдалану туралы Есептерді ұсынуға міндетті.

1.2. Пайдаланушы осы Шартта белгіленген мөлшерде және тәртіппен Ұйымға Сыйақы төлеуге міндеттенеді.

1.3. Осы Шарт мыналарға қолданылмайды:

· Құқық иеленушілердің жеке жазбаша рұқсаттарын талап ететін драмалық, музыкалық-драмалық шығармаларды, аудиовизуалды шығармаларды және драмалық шығармаларды сүйемелдеу үшін арнайы жасалған музыкалық шығармаларды Жария түрде орындауға;

· авторлардың және сабақтас құқықтар иеленушілердің жеке мүліктік емес құқықтарына, сондай-ақ Ұйым Репертуарына кіретін ЗМО-ны осы Шартта тікелей көрсетілмеген тәсілдермен пайдалану құқықтарына;

· Құқық иеленушілер Ұйымның Репертуарынан алып тастаған ЗМО-ны пайдалануға.

1.4. Пайдаланушыға осы Шарттың мәні болып табылмайтын құқықтардың бұзылуы (соның ішінде жеке мүліктік емес құқықтардың бұзылуы) туралы талаптар қойылған жағдайда, Пайдаланушы оларды бұзғаны үшін ҚР қолданыстағы заңнамасында белгіленген жауаптылықты дербес мойнына алады.

1.5. Пайдаланушы үшінші тұлғаларға осы Шарт бойынша алынған Ұйым Репертуарына кіретін ЗМО-ны пайдалану құқығын беруге, яғни сублицензиялық шарттар жасасуға құқылы емес.

2. ҚАРЖЫЛЫҚ ШАРТТАР ЖӘНЕ ЕСЕПТЕСУ ТӘРТІБІ

2.1. Осы Шарттың 1.1-тармағына сәйкес ЗМО-ны пайдаланғаны үшін Пайдаланушы тоқсан сайын Ұйымға Ұйым бекіткен және www.kazamanat.kz сайтында орналастырылған ставкаларға сәйкес есептелген мөлшерде Сыйақы төлеуге міндеттенеді.

Пайдаланушы осы Шартқа қол қойылған сәтте осы тармақта көрсетілген ставкалармен толық танысқанын растайды. Пайдаланушы объектілерінің тізбесі және Сыйақының жалпы сомасы Шартқа № 1 қосымшада көрсетіледі.

2.2. Ұйым осы Шарттың 3.1-тармағына сәйкес Есепті алғаннан кейін 5 (бес) жұмыс күнінен кешіктірмей ЭСФ порталында электрондық орындалған жұмыстар актісін (ОЖА) ұсынуға немесе Пайдаланушының электрондық поштасына скан-көшірмесін алдын ала жібере отырып, ОЖА-ның қағаз нұсқасын пошта арқылы екі данада Пайдаланушыға жіберуге, сондай-ақ егер бұл ҚР қолданыстағы заңнамасында көзделген болса, электрондық шот-фактураны ұсынуға міндеттенеді. Пайдаланушы осы құжаттарды алғаннан кейін 5 (бес) жұмыс күні ішінде электрондық ОЖА-ны бекітуге немесе Ұйымның мекенжайына өз тарапынан қол қойылған және мөрмен (бар болса) куәландырылған ОЖА қағаз нұсқасының бір данасын жіберуге немесе ОЖА-ға қол қоюдан бас тарту туралы жазбаша негізделген бас тартуды жіберуге міндеттенеді. Егер осы тармақта көрсетілген мерзімде Пайдаланушы электрондық ОЖА-ны бекітпесе немесе Ұйымның мекенжайына қағаз нұсқасындағы қол қойылған ОЖА-ны не негізделген бас тартуды жібермесе, онда осы Шарт бойынша құқықтар Пайдаланушыға берілген және оның пайдаланғаны болып есептеледі.

2.3. Сыйақы сомасын Пайдаланушы тоқсан сайын алынған ОЖА, осы Шарт негізінде Есепті кезеңнен кейінгі айдың 20 (жиырмасыншы) күнінен кешіктірмей Ұйымның ағымдағы шотына аударуға міндеттенеді.

2.4. Сыйақыны аудару кезінде Пайдаланушы төлем тапсырмасында (немесе өзге төлем құжатында) осы Шарттың нөмірін не ОЖА деректерін (нөмірі, күні), Сыйақы төлемі жүргізіліп жатқан Есепті кезеңді көрсетуге міндеттенеді.

2.5. Пайдаланушы осы Шарттың 2.2-тармағында көзделген міндеттемелерді орындамаған немесе тиісінше орындамаған жағдайда, Ұйымның талабы бойынша Пайдаланушы төленбеген Сыйақы сомасынан бөлек, төлем мерзімі өткен әрбір күнтізбелік күн үшін берешек сомасының 0,1 (нөл бүтін оннан бір) пайызы мөлшерінде өсімпұл төлейді.

2.6. Сыйақы мөлшерін анықтау кезінде Тараптар негізге алған Объектінің (Объектілердің) параметрлерінің өзгерістері туралы Пайдаланушы Ұйымға олар іс жүзінде өзгерген сәттен бастап 5 (бес) күнтізбелік күннен кешіктірмей хабарлауға міндетті. Объект (объектілер) параметрлерінің және Сыйақы сомасының өзгеруі Тараптармен осы Шартқа Қосымша келісіммен ресімделеді. Бұл ретте Қосымша келісімнің қолданылу мерзімін Тараптар Объект (объектілер) параметрлерінің іс жүзінде өзгерген күнінен бастап белгілейді.

2.7. Осы Шарттың 2.5-тармағының талаптары сақталмаған және осы Шартқа № 1 қосымшада көрсетілген Объектінің (Объектілердің) нақты параметрлері сәйкес келмеген жағдайлар анықталған кезде, Пайдаланушы Ұйымға анықталған Объект (объектілер) параметрлерін және осындай жағдайлар анықталған сәтте қолданыста болған АЕК (айлық есептік көрсеткіш) мөлшерін ескере отырып, Шарттың 2.1-тармағына сәйкес есептелген Сыйақының екі еселенген мөлшерінде біржолғы айыппұл төлеуге және Объектінің жаңа параметрлерін ескере отырып, Шарттың 2.5-тармағына сәйкес Қосымша келісімге қол қоюға міндетті.

2.8. Шартқа № 1 қосымшада белгіленген Сыйақы мөлшерін Ұйым мынадай жағдайларда өзгертуі мүмкін:

· Ұйым Сыйақының жаңа ставкаларына бекіткенде;

· Уәкілетті мемлекеттік орган Сыйақының өзге мөлшерін өзгертетін немесе белгілейтін нормативтік акт қабылдағанда.

Осы Шарттың 2.7-тармағында көзделген жағдайлар туындаған кезде Ұйым Пайдаланушыға тиісті Қосымша келісімді жібереді, оған Пайдаланушы оны алған күннен бастап 10 (он) жұмыс күнінен аспайтын мерзімде қол қояды.

Егер Сыйақы мөлшерін өзгерту туралы Қосымша келісімге Пайдаланушы белгіленген мерзімде қол қоймаса, Ұйым Пайдаланушыға оның жоспарланған бұзылу күніне дейін 10 (он) күнтізбелік күннен кешіктірмей хабарлама жіберу арқылы осы Шартты оның 6.1-тармағында белгіленген мерзім өткенге дейін біржақты тәртіппен бұзуға құқылы.

2.9. Сыйақы мөлшері, сондай-ақ оны төлеу мерзімдері Пайдаланушының ЗМО-ны нақты Жария түрде орындауына байланысты емес.

2.10. ЗМО-ны Объектіде (Объектілерде) Жария түрде орындау уақытша тоқтатылған жағдайда, осы Шарттың қолданылуы 1 (бір) айдан 3 (үш) айға дейінгі мерзімге (Пайдаланушының маусымдық жұмысы жағдайларын қоспағанда) уақытша тоқтатылуы мүмкін. Мұндай тоқтатуға Пайдаланушының себептері мен осы Шарттың қолданылуын тоқтата тұру мерзімін көрсете отырып, ЗМО Жария түрде орындауды нақты тоқтатқан күннен бастап 3 (үш) күнтізбелік күннен кешіктірмей Ұйым алған тиісті Хабарламасы негіз болып табылады. Хабарлама info@kazamanat.kz эл. поштасына жіберілуі мүмкін.

2.11. Пайдаланушының Объектісінде (Объектілерінде) ЗМО-ны Жария түрде орындаудың маусымдық сипаты болған жағдайда, Тараптардың тиісті Қосымша келісім жасасуымен осы Шарттың қолданылуын 6 (алты) айға дейінгі мерзімге тоқтата тұруға жол беріледі.

2.12. Осы Шарттың қолданылуын уақытша тоқтата тұру кезеңінде ЗМО-ны Жария түрде орындау Пайдаланушының Заңның 49-бабында көзделген жауапкершілігіне әкеп соғады.

2.13. Тараптар әрбір есепті кезең үшін Сыйақының түпкілікті сомасы тиісті есепті кезеңде қолданыста болатын АЕК мөлшеріне сәйкес есептелетініне келісті. Қазақстан Республикасының Үкіметі АЕК-тің жаңа мөлшерін бекіткен кезде 2.9-тармақта белгіленген тәртіп қолданылмайды, Шартқа қосымша келісімге қол қою талап етілмейді.

3. ЕСЕПТІ КҮЖАТТАМАНЫ ҰСЫНУ ТӘРТІБІ

3.1. Есепті кезең аяқталғаннан кейін 10 (он) күнтізбелік күннен кешіктірмей Пайдаланушы Ұйымға қағаз нысанындағы, қол қойылған және мөрмен (бар болса) бекітілген не электрондық цифрлық қолтаңбамен қол қойылған электрондық құжат форматындағы пайдаланылған шығармалар туралы тоқсан сайынғы Есепті ұсынады.

3.2. Есеп нысанын Пайдаланушының өзгертуіне жол берілмейді, бағандарды қосуға және жоюға жол берілмейді.

Есеп Пайдаланушының таңдауы бойынша кез келген тілде (орыс, қазақ) толтырылады (түпнұсқа атаулардан басқа).

Шетелдік авторлар мен құқық иеленушілердің ЗМО үшін (ресейліктерді қоспағанда) ЗМО атауы түпнұсқа тілінде көрсетіледі, авторлар мен құқық иеленушілер туралы мәліметтер латын әріптерімен және қысқартусыз көрсетіледі.

3.3. Ұйым Пайдаланушының Есебі осы Шарттың № 2 қосымшасының нысанына сәйкес келмеген немесе Пайдаланушы Шарттың 3.2-тармағының талаптарын бұза отырып толтырған не толтырылмаған бағандары болған жағдайда, осындай Есепті алған күннен бастап 10 (он) күнтізбелік күннен аспайтын мерзімде Пайдаланушыға бас тарту туралы хабарлай отырып, Есепті қабылдаудан бас тартуға құқылы.

3.4. Ұйымның хабарламасын Пайдаланушы алған күннен бастап, соңғысының Есепті ұсыну жөніндегі міндеттемелері орындалмаған деп есептеледі және хабарлама хатты алған күннен бастап 5 (бес) күнтізбелік күннен кешіктірмей Пайдаланушы Ұйымның хабарламада баяндалған ескертулерін ескере отырып, осы Шарттың талаптарына сәйкес келетін Есепті ұсынуға міндетті.

3.5. Пайдаланушы Есепті ұсынбаған немесе пайдаланылған ЗМО туралы толық емес немесе бұрыс мәліметтерді қамтитын Есепті ұсынған (барлық ЗМО-ны көрсетпеу не шығармалардың және/немесе авторлардың, дайындаушылардың, Пайдаланушы пайдаланған ЗМО фонограммаларын шығарушылардың атауларын қате көрсету) және/немесе Ұйым осы фактілерді анықтаған, соның ішінде Құқық иеленушінің Ұйымға жүгінуі бойынша анықтаған жағдайда, Пайдаланушы Ұйымның талабы бойынша Пайдаланушының Есебінде көрсетілмеген немесе қате көрсетілген әрбір ЗМО үшін 1000 (бір мың) теңге мөлшерінде айыппұл төлеуге, сондай-ақ Ұйымға толықтырылған (өзгертілген) Есепті ұсынуға міндеттенеді.

Толықтырылған (өзгертілген) Есепті Пайдаланушы Ұйымның талап хатын алған күннен бастап 5 (бес) күнтізбелік күннен кешіктірмей ұсынады.

4. ТАРАПТАРДЫҢ МІНДЕТТЕРІ

4.1. Пайдаланушының міндеттері:
4.1.1. Пайдаланушы осы Шартта көзделген мерзімдердің сақталуына, осы Шартты жасасу процесінде де, оның шарттарын орындау барысында да Ұйымға ұсынылатын мәліметтердің шынайылығы мен толықтығына жауапты болады.

4.1.2. Пайдаланушы тек авторлардың және сабақтас құқықтар иеленушілердің атаулары, тектері, бас әріптері (инициалдары) немесе бүркеншік аттары бойынша сәйкестендірілген ЗМО-ны ғана пайдалануға міндеттенеді.

4.1.3. Пайдаланушы осы Шарт шарттарының сақталуын бақылауды жүзеге асыруға бағытталған іс-шараларды өткізу үшін Ұйымның Уәкілетті өкілдерін Объектілерге кедергісіз жіберуге міндеттенеді.

4.1.4. Пайдаланушы Ұйымға ЗМО-ны пайдалануды толық тоқтатқаны туралы ЗМО-ны пайдалану іс жүзінде тоқтатылған күннен бастап 3 (үш) күнтізбелік күннен кешіктірмей хабарлауға міндеттенеді.

4.1.5. ЗМО-ны пайдалануды толық тоқтату туралы да, уақытша тоқтату туралы да (осы Шарттың 2.11-тармағы) хабарламаның болмауы Пайдаланушының осы Шарттың қолданылуын толық көлемде, соның ішінде Сыйақы төлеу және есепті құжаттаманы ұсыну жөніндегі өз міндеттемелерін танитындығының дәлелі болып табылады.

4.2. Ұйымның міндеттері:
4.2.1. Ұйым осы Шарт шеңберінде Пайдаланушы төлейтін сыйақыны тиісті құқық иеленушілерге немесе авторлардың құқықтарын ұжымдық негізде басқарумен айналысатын ұйымдарға (соның ішінде халықаралық ұйымдарға) бөлуге және төлеуге кепілдік береді.

4.2.2. Пайдаланушы осы Шарттың барлық шарттарын толық және уақтылы орындаған жағдайда, Ұйым Құқық иеленушілердің және құқықтарды ұжымдық басқаратын басқа да ұйымдардың осы Шарттың мәніне қатысты барлық ықтимал мүліктік талаптарын дербес реттеуге міндеттенеді.

5. ДАУЛАРДЫ ШЕШУ

5.1. Тараптардың осы Шарт бойынша өз міндеттемелерін орындамауы немесе тиісінше орындамауы Қазақстан Республикасының қолданыстағы заңнамасына және осы Шартқа сәйкес жауаптылыққа әкеп соғады.

5.2. Осы Шартта көзделген мәселелер бойынша немесе оған байланысты Ұйым мен Пайдаланушы арасында келіспеушіліктер мен даулар туындаған жағдайда, Тараптар оларды келіссөздер жолымен шешу үшін барлық шараларды қабылдайды.

5.3. Дауларды келіссөздер жолымен шешу мүмкін болмаған жағдайда, олар Ұйым орналасқан жер бойынша сотта шешілуге тиіс.

5.4. Егер міндеттемелерді ішінара, толық орындамау немесе тиісінше орындамау осы Шартқа қол қойылғаннан кейін туындаған еңсерілмейтін күш жағдайларының (форс-мажорлық жағдайлар), яғни алдын ала болжауға және ақылға қонымды шаралармен жол бермеуге болмайтын төтенше сипаттағы оқиғалардың (мысалы, соғыс, ереуіл, мемлекеттік билік пен басқару органдарының тыйым салу актілері, өрт, көлік немесе өндірістік апат, жер сілкінісі, циклондар және міндеттемелердің орындалуына немесе тиісінше орындалуына кедергі келтіретін ұқсас сипаттағы өзге де табиғи құбылыстар сияқты) салдарынан болса, Тараптар жауапкершіліктен босатылады.

5.5. Тараптар форс-мажорлық жағдайларға сілтеме жасаған кезде форс-мажорлық жағдайлар туындаған сәттен бастап 5 (бес) жұмыс күні ішінде өздеріне қабылдаған міндеттемелерді орындаудың уақытша мүмкін еместігі туралы бір-бірін жазбаша нысанда хабардар етуге міндетті. Ақпаратта жағдайлардың сипаты туралы деректер, олардың осы Шарт бойынша міндеттемелердің орындалуына әсерінің сипаттамасы болуға тиіс.

5.6. Көрсетілген мерзімде форс-мажорлық жағдайлардың басталғаны туралы хабарламаған жағдайда, хабарламаған Тарап мұндай жағдайларға сілтеме жасау құқығынан айырылады.

6. ШАРТТЫҢ ҚОЛДАНЫЛУ МЕРЗІМІ, ОНЫ ӨЗГЕРТУ НЕ КҮШІН ЖОЮ ТӘРТІБІ

6.1. Осы Шарт 2024 жылғы «______» бастап күшіне енеді және 1 (бір) жыл ішінде қолданылады.

6.2. Осы Шарттың қолданылу мерзімі, егер Тараптардың ешқайсысы осы Шарттың қолданылу мерзімі аяқталудан кемінде 30 (отыз) күн бұрын екінші Тарапқа оның қолданылуын тоқтату ниеті туралы хабардар етпесе, автоматты түрде шектеусіз рет 1 (бір) жылға ұзартылады.

6.3. Тараптардың келісімі бойынша осы Шарт өзгертілуі немесе мерзімінен бұрын бұзылуы мүмкін.

6.4. Осы Шартты Ұйым осы Шарттың 2.8-тармағында көзделген жағдайда, сондай-ақ Пайдаланушы қабылдаған міндеттемелерін 2-ден астам Есепті кезең (тоқсан) бойы орындамаған жағдайларда біржақты тәртіппен бұзуы мүмкін.

6.5. Пайдаланушы Ұйымға осы Шарттың 4.4, 6.5-тармақтарына сәйкес ЗМО-ны пайдалануды тоқтатқаны туралы мұндай пайдалануды қайта бастамау ниетін көрсете отырып хабарлаған жағдайда, осы Шарттың қолданылуы Ұйым тиісті Хабарламаны алған сәттен бастап тоқтатылады.

6.6. Осы Шартқа енгізілетін барлық өзгерістер мен толықтырулар жазбаша нысанда жасалған және оған Тараптар қол қойған жағдайларда ғана жарамды болады.

6.7. Осы Шарттың қолданылуын тоқтату Пайдаланушының Ұйымға Сыйақы сомаларын және/немесе есептелген өсімпұл мен айыппұлды ескере отырып, Сыйақы төлеу жөніндегі берешекті аудару, Есепті және өзге де құжаттаманы ұсыну, сондай-ақ Ұйымға бұрын ұсынылған мәліметтерді нақтылау жөніндегі міндеттемелерінің тоқтатылуына әкеп соқпайды.

7. ӨЗГЕ ДЕ ШАРТТАР

7.1. Тараптар осы Шартқа қол қою және оның қолданылуы барысында алынған ақпараттың құпиялылығын сақтауға міндеттенеді және бұл ақпарат тек қолданыстағы заңнамада көзделген тәртіппен ғана жария етілуі мүмкін екенін түсінеді.

7.2. Осы Шартта көзделген өсімпұл, айыппұл сомаларын төлеуді Пайдаланушы Ұйымның талабын алған күннен бастап 10 (он) жұмыс күні ішінде Ұйымның ағымдағы шотына аудару арқылы жүзеге асырады.

7.3. Өсімпұл, айыппұл сомаларын төлеу тиісті төлем мақсатын көрсете отырып, Сыйақы төлемінен бөлек дербес төлеммен жүзеге асырылады.

7.4. Өсімпұл, айыппұл сомаларын төлеу Пайдаланушыны осы Шарт бойынша міндеттемелерді толық көлемде орындаудан босатпайды.

7.5. Тараптар заңды және пошталық мекенжайы мен орналасқан жерінің мекенжайы, банктік реквизиттері, ұйымдық-құқықтық нысаны, қызмет сипаты өзгергені туралы, қайта ұйымдастырылғаны немесе өз қызметін тоқтатқаны туралы бір-біріне уақтылы жазбаша түрде хабарлауға міндеттенеді.

7.6. Тараптар осы Шарттың шарттарын орындау процесінде хат алмасуды жүргізуге, соның ішінде хабарламаларды, талаптарды, шағымдарды және т.б. осы Шартта пошталық мекенжай ретінде көрсетілген мекенжай бойынша тапсырысты хатпен де, электрондық пошта арқылы да жіберуге келісті.

7.7. Тараптар осы Шартты орындау шеңберінде Тараптар электрондық пошта (мекенжайлары осы Шартта көрсетілген e-mail) арқылы жүзеге асыратын электрондық хат-хабардың заңды күші бар деп және егер электрондық хаттың мәтінінде жөнелтушінің аты-жөні мен лауазымы көрсетілсе және шарттың деректемелеріне (нөмірі мен күні) сілтеме болса, Тараптар оны ресми деп тануға келісті. Келісімдер сақталған жағдайда, Тараптар мұндай хаттарда қамтылған мәліметтерге, соның ішінде сот дауларында да сілтеме жасауға құқылы.

7.8. Осы Шартта ескерілмеген, бірақ оның мәніне қатысты шарттар Қазақстан Республикасының қолданыстағы заңнамасына сәйкес реттеледі.

7.9. Тараптардың әрқайсысының осы Шарт бойынша өз міндеттемелерін орындауға байланысты шығындары Тараптардың әрқайсысының өз күшімен өтеледі.

7.10. Осы Шарттың атауы, оның бөлімдері мен Қосымшаларының атаулары осы Шарттың мәтінін пайдаланудың қолайлылығы үшін қабылданған және сөзбе-сөз заңдық түсіндірмесі болмайды.

7.11. Осы Шарт, Қосымшаларды қоса алғанда, бірдей заңды күші бар екі данада жасалды және қол қойылды, Тараптардың әрқайсысы үшін бір-бірден беріледі.

8. ҚОСЫМШАЛАР

Осы Шарттың ажырамас бөлігі болып табылатын қосымшалар:

· № 1 қосымша. Пайдаланушы Объектісінің (Объектілерінің) параметрлері және олардың есептік сипаттамалары;

· № 2 қосымша. Есеп (нысан).

9. ТАРАПТАРДЫҢ ДЕРЕКТЕМЕЛЕРІ МЕН ҚОЛДАРЫ

	ҰЙЫМ:
	ПАЙДАЛАНУШЫ:

	«Аманат» авторлық және сабақтас құқықтарды қорғау жөніндегі коммерциялық емес ұйымы» жеке мекемесі
	


№ 1 Қосымша

жарияланған музыкалық шығармаларды, фонограммаларды және орындауларды пайдаланғаны үшін құқық беру и сыйақы төлеу туралы № ________________________ Лицензиялық шартқа

«_____» _________________ ж.

Пайдаланушы Объектісінің (Объектілерінің) параметрлері және олардың есептік сипаттамалары;
	№
п/п
	Нысанның атауы

	Қазақстан Республикасының әкімшілік-аумақтық бірлігі

	Меншік мекенжайы

	Нысан сипаттамалары

(орын саны / қамту ауданы – шаршы метр)

	Роялти мөлшерлемесі АЕК (Айлық есептік көрсеткіш) 

	Байланысты құқықтар объектілері үшін сыйақы мөлшерлемесі
 (АЕК)
	(Төленуге тиісті жалпы сыйақы
(АЕК)

	1.
	
	
	
	
	
	
	

	
	
	
	
	
	
	
	

	Барлығы: төленуге тиісті сыйақы сомасы:__________________ АЕК_______



Қазақстан Республикасының Үкіметі АЕК-тің жаңа мөлшерін бекіткен кезде, Шартқа қосымша келісімге қол қою талап етілмейді.
Объектінің (объектілердің) көрсетілген параметрлерінің дұрыстығын растаймын:

       Пайдаланушы өкілі / _______________________________________________
(лауазымы, аты-жөні)           (қолы)

	

	


	ҰЙЫМ:
	ПАЙДАЛАНУШЫ:

	
	


№ 2 Қосымша

жарияланған музыкалық шығармаларды, фонограммаларды және орындауларды пайдаланғаны үшін құқық беру и сыйақы төлеу туралы № ________________________ Лицензиялық шартқа

«_____» _________________ ж.

Пайдаланушы: ____________ (Шарт бойынша пайдаланушыны көрсету)
Объект: _________________ (Объект атауын көрсету)
ЕСЕП

пайдаланылған шығармалар туралы
__________ үшін (кезеңді көрсету)
КҮЖАТ НЫСАНЫ

	Шығарманың / Фонограмманың атауы
	Орындаушы
	Музыка авторы
	Сөз авторы
	Фонограмма шығарушысы
	Есепті кезеңдегі орындаулар саны

	
	
	
	
	
	

	
	
	
	
	
	

	
	
	
	
	
	


Сыйақы сомасы __________________ теңге, соның ішінде авторлық ____________ теңге

Сабақтас ____________ теңге

Пайдаланушы ____________________ (уәкілетті тұлға)
Күні _________________

